b'\n_START_ARTICLE_\nMelodije morja in sonca 2019\n_START_PARAGRAPH_\n39. festival Melodije morja in sonca je potekal 6. julija 2019 v Amfiteatru Avditorija Portoro\xc5\xbe. Na njem je bilo predstavljenih 14 skladb. Vodili sta ga Lorella Flego in Bernarda \xc5\xbdarn. Njegov umetni\xc5\xa1ki vodja je Slavko Ivan\xc4\x8di\xc4\x87, urednik oddaje pa Aleksander Radi\xc4\x87. Festival nastaja v sodelovanju RTV Slovenija, Avditorija Portoro\xc5\xbe in Ob\xc4\x8dine Piran._NEWLINE_Organizatorjem jo je zagodlo vreme, tako da so morali po prvih osmih pesmih zaradi mo\xc4\x8dnega de\xc5\xbeja prireditev za\xc4\x8dasno prekiniti._NEWLINE_Zmagala je Tinkara Kova\xc4\x8d s skladbo "Bodi z mano do konca" Ale\xc5\xa1a Klinarja in Tinkare Kova\xc4\x8d._NEWLINE_Kot gostja je nastopila Lea Sirk, ki je zapela "Moj profil" in "Po svoje".'